Ruumipsühholoogia

Ruumipsühholoogia käsitleb inimese tajukogemust kolmemõõtmelises ruumis, mille juurde kuuluvad füüsikalised tunnused, nagu näiteks temperatuur, valgus, materjal, värv, ruumi suurus jne. Samas ei sisalda inimese tajukogemus ainult tema tajusüsteemide psühhofüsioloogilise töö tulemusi, vaid ka praktilises ja teoreetilises tegevuses saadud kogemusi. Ruumis ühtivad ja põimuvad subjektiivne ja objektiivne, sensoorne ja intellektuaalne aspekt, hetkereaalsus ja minevikukogemus.

Ruumipsühholoogia kuulub kognitiivse psühholoogia ja biopsühholoogia valdkonda.

Selle alaliigid on füüsiline ruum, kontseptuaalne ruum, pertseptiivne ruum, eluruum, avalik ruum, tööruum jne.

Vaata ka
ruumisemiootika
prokseemika

 Viited 

 Kirjandus 
 Kidron, A. 2008. Psühholoogia põhisuunad. Erkotrükk.
 Lehari, K. 1997. Ruum. Keskkond. Kohad. Eesti Kunstiakadeemia.
 Fisher, D.; Bell, P.; Baum, A. 2001. Environmental Psychology. Harcourt College Publishers.

Kategooria:Psühholoogia